
EMLÉKEZTETŐ
A Győr-Moson-Sopron Megyei Mérnöki Kamara Elnökségének 2007. 11.19-i üléséről

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) Mérnöki Kamara  Hivatali helyisége (III. emelet 317. sz.)

Jelen vannak: 

Mellékelt jelenléti ív szerint

Az ülés napirendje:
1. Tájékoztatás a 2007. 11. 13-14-én Budapesten megtartott MK Választmányi ülésről.

Kovács István, elnök,  Szabó Péter alelnök.

2. Aktuális megyei Mérnöki Kamarai kérdések megbeszélése.

Elnökség

3. Aktuális Mérnök Műhely témák megbeszélése.

Csejtei György elnökségi tag

4. Tájékoztató a Tagnyilvántartás helyzetéről.

Dr. Bakos Ágnes titkár, Kovács István elnök.

5. Tagfelvételek, engedélyek, fellebbezések.

Dr. Bakos Ágnes titkár

6. Egyebek.

1. Tájékoztatás a 2007. 11. 13-14-én Budapesten megtartott MK Választmányi ülésről.

Kovács István, elnök,  Szabó Péter alelnök.

Kovács István

Kovács István

Küldöttgyűlésen megfogalmazott kritikákra bizottságokat állítottak fel. Javaslatok és összeállítások születtek. A Szervezetfejlesztő Bizottság ajánlatokat fogalmazott meg az országos ügyvezetéssel kapcsolatban. Ezeknek a javaslatoknak a megvitatására került sor.  Karsa Álmos vezette bizottság kemény határozatokat fogalmazott meg, amiket a nagyválasztmány elfogadott. 

A határozatok: 

1. Egységes szervezési és működési rend legyen. Egységesíteni kell az Alapszabályt. 

2. Felül kell vizsgálni az elnökség és a választmány kompetenciáját. 

3. Mérnöki díjszabás felülvizsgálatának kidolgozása.

4. Adatforgalmi és információs feladatok hatékony ellátása érdekében informatikai programot kell elfogadni. 

5. Jogszabályi rendelkezések véleményezése érdekében véleményezési bizottságot kell létrehozni. 

6. Magyar Mérnöki Kamara honlapjának és tematikájának felépítése

7. Kamarában folyó bizottsági munkák általános szabályai írásban kerüljenek rögzítésre. 

Elvárt kamarai feladatok szervezeti egységek közötti elhatárolására javaslat született. Probléma, hogy az Elnökség feladatává tennék, hogy a teljes kamara gazdálkodását koordinálják. A Magyar Mérnöki Kamara szervezeti ábrája is megszületett, de javításra szorul. 

Egységesen feltett kérdésekre adott válaszokról összefoglaló jelentés született. 

A területi kamarák taggyűlést tartanak, nem küldöttgyűlést. 
Javaslatokat várok a szervezet vezetéssel kapcsolatban. 

Csejtei György:

Jogosultságokkal kapcsolatban a tagság érdekeinek képviselete vontatottan halad. Kamarai tagság ügyeit kell első helyen kezelni. Kiviteli terveket újra szabályozó rendeletben semmi nem szól az útépítési tervekkel kapcsolatban. Szerintem a probléma ott van, hogy a magasépítéssel véget ér a szabályozás. 
Szabó Péter:
Nem veszik figyelembe a kamarai vélemény.  A kamarának nincs kifelé érdekérvényesítő képessége, mert nincsenek homogén érdekei. 

Kovács István:

Nem kell beszélni minden mérnök kamarájáról, most a minden mérnök érdekét érvényesítő kamarájáról kell beszélni. 

Szeretném, ha kiemelt témánk lenne a szerzeti kérdés egy elnökségi ülésen. Jobban működő megyei kamarát szeretnék. 
Szabó Péter:

Tagozatok részére felállítandó ügyintéző szervezetet vették tervbe. Műszaki ellenőrök vizsgarendszeréről volt szó. A vizsgáztatás úgy történne, mint a mérnököknél. A választmány felhatalmazta az elnökséget, hogy dolgozzanak ki egy anyagot. 

Tevékenység jegyzéket a kamara ki fogja adni. Ezt a kamara fogja használni. 

Tervellenőri rendszerrel kapcsolatos jogszabályban több értelmezhetetlen és kezelhetetlen rendelkezés van. 

Továbbképzésnél továbbra is az a feladat, hogy rengeteg a feladat és kevés a pénz. 

Nem kamarai tag műszaki ellenőrök és műszaki vezetők kapják meg a kamarai tagok kedvezményeit fél kamarai tagdíj ellenében. Területi kamarák szedik be ezt a pénzt. 

Kamaráknak szabályozni kell a műszaki terv tartalmát. 

Tervellenőrökkel kapcsolatban a kamarai javaslat született. Lényeg, pályázattal kell a vezető tervezői címet megpályázni, aki ezáltal alkalmas a tervellenőri feladatok ellátására. 
Tervellenőri feladatok elvégzésére a kamarának szabályzatot kell kidolgozni. 

Etikai bizottság elnöke javasolt módosításokat. A tőlünk elment javaslatot leszavazták. 

FIDIC mérnök státusával kapcsolatban vita alakult ki. Legyen-e ilyen szabályozás, mi kell a jogosultsághoz. Ebben vita alakult ki. Elutasította a választmány, hogy a TMSZ bekerüljön a képbe. A döntés az, hogy a kérdést szabályozni kell. Soproni határozatokat vissza kell vonni. 
Épületgépészeti Szövetség minősített energetikai jogosultságokat kezdett osztogatni. Ehhez nincs joguk, jogosultságokat csak a kamara adhat ki. 

2. Aktuális megyei Mérnöki Kamarai kérdések megbeszélése.

Elnökség

Kovács István:

Épületgépész szakcsoport diplomamunkák támogatására vonatkozó felkérés megbeszélése. 

Németh Balázs levelét ismertette. Kolozsvári Műszaki Egyetemmel együttműködve a diplomamunka elkészítéséhez javasolja segítség nyújtását. 

Kovács István javaslata: Diplomaterv pályázatot kellene kiírni és az első díjas – magyar nyelvű - pályázatot jutalmaznák 300 EUR összeggel. 

Dr. Tóth Péter: 
Osztrákokkal már működött ez az együttműködés. Ez nagyon szép dolog, jó lenne, ha menne. Javasolom megemelni az összeget, mivel komoly számítógépes háttér szükséges. 

Csejtei György: 
Évente változnának-e a szakágak?  Egyébként én is egyetértek vele és javasolom. 

Kovács István: 
A szakcsoportok megtehetik, hogy kiírnak pályázatot. A szakcsoportok támogatását úgyis javasoljuk megemelni. 
Szabó Péter: 
Miért nem Győrben csináljuk?

Kovács István: 
Szép gondolatnak tartom a határokon átnyúló kezdeményezést. 

Bogár Zsolt: 
Kolozsvár Győrből messze van. Inkább közelebbit javasolok. 

Kovács István: 
Hirdessük meg a szakcsoportok között. Szakcsoport vezetőknek tennék egy olyan javaslatot, mely szerint az elnökség elhatározta, hogy a szakcsoportonként évi 100.000., Ft összeget szabályoz meg, amit diploma munkákra vehetnek igénybe. A szakcsoportokba van bízva, hogy milyen intézménnyel működnek együtt a diplomadíj felhasználásában. A 100.000., Ft-ot csak a diploma díjra lehet felhasználni. 

Elvi határozat: 

Szakcsoport vezetőknek tennénk egy olyan javaslatot, mely szerint az elnökség elhatározta, hogy a szakcsoportonként évi 100.000., Ft összeget szabályoz meg, amit diploma munkákra vehetnek igénybe. A szakcsoportokba van bízva, hogy milyen intézménnyel működnek együtt a diplomadíj felhasználásában. A 100.000., Ft-ot csak a diploma díjra lehet felhasználni. 

Városirodával való kapcsolatról tartott tájékoztató. 

Kovács István:

Vizes szakcsoportunk kiváló munkát készített a város csapadékvíz elvezetésének koncepciójával kapcsolatban a stratégiai bizottság számára. Ennek az anyagnak készült egy egyszerűsített változata, amit a szakcsoport állásfoglalásként szeretne a napilapban közzétenni. 

Csejtei György: 
Nem vagyok benne biztos, hogy napilapban közzé kellene tenni. 
Kovács István: 
Holding ügyben kértek állásfoglalást. Ez nem mérnöki kérdés, ebben nem akarok állásfoglalást adni.  A csapadékvíz elvezetési koncepció komoly mérnöki munka, változatlanul javasolom a közvéleménnyel való megismertetést. Én szeretném mindenkinek elküldeni, várom a hozzászólást, szavazzanak a tagok a szakcsoport vezető állásfoglalását, hogy ehhez mit szólnak.  

Koch Péter: 

Amire mi gondolunk, az a közvéleménynek szóló anyag. Olyan szándék is van, hogy gondolkodásmódot is formáljon. 

Csejtei György:

Ezzel így én is egyetértek. 

Kovács István:

A sajtó alá rendezett szöveget mindenkinek elküldöm. 

3. Aktuális Mérnök Műhely témák megbeszélése.

Csejtei György elnökségi tag

Csejtei György:
Városházával kötött együttműködés jó szellemben működött 2007-ben. Az együttműködés a városi főépítész személyéhez kötött. Voltak nagyobb lélegzetű kérdési, ezek közé tartozik a viziközmű stratégia véleményezése. Másik ilyen terület a belvárosi rekonstrukció. Ez hosszadalmasan húzódott. Az ügynek van egy kellemetlensége. A feladat az volt, hogy szeptember 15-ig készüljön el az engedélyezési terve, hogy lehessen pályázni. Ezzel szemben, amíg az IVS stratégia nem lesz elfogadva, addig pályázat sem lehet. 

Az eredeti megállapodásunk szerint a belvárosi rekonstrukció anyagát ellenérték nélkül készítettük el. Előterjesztés készül a Mérnök Műhely és az Építész Műhely finanszírozásával kapcsolatban. 

4. Tájékoztató a Tagnyilvántartás helyzetéről.

Dr. Bakos Ágnes titkár, Kovács István elnök.

Kovács István: 
Megyében az átsorolás korrekciója megtörtént. Az országos rendszerre való feltöltés nem történt meg. Mi úgy szeretnénk megcsinálni, hogy az elektronikus saját adatnyilvántartásunkat  használjuk és a változásokat mindig tovább adjuk Budapestre. 
5. Tagfelvételek, engedélyek, fellebbezések.

Dr. Bakos Ágnes titkár

Tagfelvételi kérelem, határozat:

42/2007. (XI.19.) GYMSMMK Elnökségi határozat

Az elnökség egy fő felvételéről döntött:


Dr. Tóth-Nagy Csaba integrált gépészmérnök és villamosmérnök

Az Elnökség egyhangú határozatot hozott a kérelem teljesítéséről. 

Az Elnökség egyhangú határozatot hozott a kérelmek teljesítéséről. 

6. Egyebek.

Decemberi elnökségi ülés 2007.12.17. délután 13 óra.  Hely javaslat: Nádor különterme. 
- kmf. -

  / Dr. Bakos Ágnes/





   / Kovács István /

